**ԱՄՓՈՓԱԹԵՐԹ**

**«ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ՄԱՅԻՍԻ 5-Ի N 665-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ** **ՆԱԽԱԳԾԻ**

|  |  |
| --- | --- |
| **1. ՀՀ ոստիկանություն**  | **10.08.2022 թ.****N 1/21/69632-22** |
| Ի պատասխան Ձեր 01.08.2022թ. N ՄՆ/ԱԳ-1/19863-2022 գրության՝ ՀՀ ոստիկանությունում ուսումնասիրվել է «Եվրասիական տնտեսական միության անդամ պետությունների աշխատողների կենսաթոշակային ապահովության մասին» համաձայնագրի կիրարկումն ապահովող նախագծերի փաթեթը, որի վերաբերյալ առարկություններ և առաջարկություններ չկան։ | Ընդունվել է ի գիտություն։ |
| **2. Պետական եկամուտների կոմիտե** | **12.08.2022թ.****N 01/3-3/57724-2022** |
| ՀՀ պետական եկամուտների կոմիտեն քննարկել է «Հայաuտանի Հանրապետության կառավարության 2011 թվականի մայիսի 5-ի N 665-ն որոշման մեջ լրացումներ և փոփոխություններ կատարելու մասին Հայաuտանի Հանրապետության կառավարության որոշման նախագիծը, ինչի վերաբերյալ առաջարկում ենք հետևյալը։ՀՀ կառավարության 2011 թվականի մայիսի 5-ի N 665-ն որոշման N 1 հավելվածում` նախագծի 2-րդ կետի 4-րդ ենթակետով լրացվող 15.8-րդ կետով նախատեսվում է, որ «եթե հարկային մարմնի կողմից ծառայությանը տրամադրվող տվյալների բազայում առկա չէ տեղեկատվություն հարկային գործակալի պարտականություններից ազատված գործատուի վարձու աշխատողների կողմից եկամտային հարկ վճարած կամ աշխատավարձ ստացած լինելու մասին, ապա այդ տեղեկատվությունը ստանում է ծառայության կենսաթոշակ նշանակող ստորաբաժանումը՝ հարկային մարմին հարցում կատարելու միջոցով:»։«Եկամտային հարկի, շահութահարկի և սոցիալական վճարի անձնավորված հաշվառմ,ան մասին» ՀՀ օրենքի 7-րդ հոդվածի 1-ին մասի 2-րդ կետի «գ» ենթակետի համաձայն՝ վարձու աշխատողի (պայմանագրային եկամուտ ստացողների) դեպքում  տեղեկատվական բազան ներառում է նաև հաշվարկված (վճարված) աշխատավարձի ու դրան հավասարեցված այլ վճարումների, դրանցից հաշվարկված, վճարված եկամտային հարկի և սոցիալական վճարի չափերը` ըստ գործատուների և ըստ ամիսների, ինչպես նաև ՀՀ պետական բյուջեի միջոցներից նրա համար (օգտին) փոխանցված կուտակային հատկացումների չափը` ըստ ամիսների, - 9-րդ հոդվածի 1-ին մասի 2-րդ և 4-րդ կետերի համաձայն՝ տեղեկատվական բազան ձևավորելու և վարելու համար անհրաժեշտ տվյալները լիազոր մարմինը ստանում է նույն օրենքի 11-րդ հոդվածով նախատեսված ֆիզիկական անձանցից, ինչպե նաև ՀՀ կառավարության սահմանած պետական կառավարման մարմիններից,- 11-րդ հոդվածի 3-րդ մասի համաձայն՝ նույն օրենքի 10-րդ հոդվածի 6-րդ մասով նախատեսված` վարձու աշխատողների և պայմանագրային եկամուտ ստացողների կողմից ներկայացվող պարզեցված հաշվարկները տեղեկատվություն են պարունակում նախորդ ամսվա ընթացքում իրենց համար եկամուտներ հաշվարկած` նույն օրենքի 10-րդ հոդվածի 6-րդ մասով նախատեսված գործատուի, հաշվարկված եկամուտների, այդ եկամուտներից պահված եկամտային հարկի, իսկ սոցիալական վճարներ կատարող անձանց մասով` նաև հաշվարկված (վճարման ենթակա) սոցիալական վճարների վերաբերյալ, ինչպես նաև նույն օրենքի 7-րդ հոդվածով սահմանված այլ տվյալներ:Հաշվի առնելով վերոնշյալը, հայտնում ենք, որ օրենսդրությամբ սահմանված կարգով հարկային գործակալի պարտականություններից ազատված գործատուի վարձու աշխատողների և պայմանագրային եկամուտ ստացողների կողմից եկամտային հարկ հաշվարկած (վճարած) կամ աշխատավարձ ստացած լինելու մասին տեղեկատվությունը տեղեկատվական բազայում ներառվում է ամսական պարզեցված հաշվարկների հիման վրա և նշված տվյալները տեղեկատվական բազայում ներառված չլինելու դեպքում, հարկային մարմինը հարկային գործակալի պարտականություններից ազատված գործատուի վարձու աշխատողների կողմից եկամտային հարկ վճարած կամ աշխատավարձ ստացած լինելու մասին տեղեկատվություն ծառայության կենսաթոշակ նշանակող ստորաբաժանման հարցման դեպքում չի կարող տրամադրել։ Հետևաբար, առաջարկում ենք ՀՀ կառավարության 2011 թվականի մայիսի 5-ի N 665-ն որոշման N 1 հավելվածում` նախագծի 2-րդ կետի 4-րդ ենթակետով լրացվող 15.8-րդ կետը հանել։  | Ընդունվել է։Նախագծի խնդրո առարկա դրույթը նախագծից հանվել է։ Այն հարկային գործակալի պարտականություններից ազատված գործատուի վարձու աշխատողների համար նախատեսվել էր՝ հաշվի առնելով այն փաստը, որ նշված հարկ վճարողների կողմից հաշվարկը տեխնիկական պատճառներով որոշ ժամանակ ծրագրավորված չի եղել և բացակայել է օրենսդրությամբ սահմանված ժամկետներում հարկային մարմին հաշվարկները էլեկտրոնային եղանակով ներկայացնելու հնարավորությունը: |
| **3. Արտակարգ իրավիճակների նախարարություն** | **16.08.2022 թ.****N 01/01.1/5540-2022** |
| Արտակարգ իրավիճակների նախարարությունը «Հայաuտանի Հանրապետության կառավարության 2011 թվականի մայիսի 5-ի N 665-ն որոշման մեջ լրացումներ և փոփոխություններ կատարելու մասին Հայաuտանի Հանրապետության կառավարության որոշման նախագծի վերաբերյալ առաջարկություններ և առարկություններ չունի։  | Ընդունվել է ի գիտություն։ |
| **4. Առողջապահության նախարարություն**  | **17.08.2022թ.****N ԱԱ/11/19965-2022** |
| Ի պատասխան Ձեր` 2022 թվականի օգոստոսի 4-ի թիվ ՄՆ/ԱԳ-1/20353-2022 գրության, ուսումնասիրելով «Հայաuտանի Հանրապետության կառավարության 2011 թվականի մայիսի 5-ի № 665-Ն որոշման մեջ լրացումներ և փոփոխություններ կատարելու մասին Հայաuտանի Հանրապետության կառավարության որոշման նախագիծը (այսուհետ` Նախագիծ)` ներկայացնում եմ հետևյալ առաջարկությունները.Նախագծի նախաբանում հղում է կատարվում «Պետական կենսաթոշակների մասին» օրենքի 32-րդ հոդվածի 6-րդ, 33-րդ հոդվածի 9‑րդ, 9.1-ին, 35-րդ հոդվածի 15-րդ մասերին, որոնք քննարկվող Նախագծի շրջանակներում չեն հանդիսանում լիազորող նորմ: Նշվածները լիազորող նորմ են հանդիսանում հիմնական իրավական ակտի համար:Ինչ վերաբերում է 2019 թվականի դեկտեմբերի 20-ի «Եվրասիական տնտեսական միության անդամ պետությունների աշխատողների կենսաթոշակային ապահովության մասին» համաձայնագրին, ապա հայտնում եմ, որ համաձայն Սահմանադրության 6-րդ հոդվածի 1-ին մասի` պետական և տեղական ինքնակառավարման մարմիններն ու պաշտոնատար անձինք իրավասու են կատարելու միայն այնպիսի գործողություններ, որոնց համար լիազորված են Սահմանադրությամբ կամ օրենքներով: Տվյալ պարագայում, նշված համաձայնագիրը չի կարող դիտարկվել որպես լիազորող նորմ, քանի որ այն չի հանդիսանում Սահմանադրություն կամ օրենք:  Հաշվի առնելով վերոգրյալը` առաջարկում եմ որպես լիազորող նորմ սահմանել միայն «Նորմատիվ իրավական ակտերի մասին» օրենքի 34-րդ հոդվածը: | Չի ընդունվել։Նախաբանում նշված են այն բոլոր լիազորող նորմերը, որոնց հիման վրա նախագծով առաջարկվում են կարգավորումներ։ Մասնավորապես Կառավարությանը լիազորված է «Պետական կենսաթոշակների մասին» օրենքի.32-րդ հոդվածի 6-րդ մասով՝ Հայաստանի Հանրապետության միջազգային պայմանագրին համապատասխան՝ աշխատանքային կենսաթոշակի իրավունք տվող ստաժը, հաշվարկելու կանոնները սահմանելը (իրացված է նախագծի հավելվածում),33-րդ հոդվածի 9‑րդ մասով՝ Կենսաթոշակ նշանակելու իրավասություն ունեցող մարմինների ցանկը ... սահմանելը (իրացված է նախագծի 1-ին կետի 1-ին ենթակետում),33-րդ հոդվածի 9.1-ին մասով՝ Հայաստանի Հանրապետության միջազգային պայմանագրին համապատասխան՝ կենսաթոշակ նշանակելու համար դիմելու, կենսաթոշակ նշանակելու (վերահաշվարկելու), կենսաթոշակի տեսակը փոխելու, կենսաթոշակ վճարելու և կենսաթոշակի գործ (փաստաթղթեր) վարելու կարգը սահմանելը (իրացված է նախագծի հավելվածում),* 35-րդ հոդվածի 15-րդ մասով՝ Հայաստանի Հանրապետության միջազգային պայմանագրին համապատասխան՝ կենսաթոշակի վճարման առանձնահատկությունները սահմանելը (իրացված է նախագծի հավելվածում)։

Ինչ վերաբերում է 2019 թվականի դեկտեմբերի 20-ի «Եվրասիական տնտեսական միության անդամ պետությունների աշխատողների կենսաթոշակային ապահովության մասին» համաձայնագրին, ապա հարկ է նկատի ունենալ, որ «Միջազգային պայմանագրերի մասին» օրենքի 3-րդ հոդվածի 2-րդ մասի համաձայն՝ միջազգային պայմանագիրը Հայաստանի Հանրապետության իրավական համակարգի բաղկացուցիչ մասն է։ |
| Բացի այդ, առաջարկում եմ Նախագծով հաստատվող հավելվածի 10-րդ կետի 2-րդ ենթակետը շարադրել հետևյալ խմբագրությամբ. «2) «Բժշկական հետազոտության մասին» ֆորմուլյարը՝ այն առողջության առաջնային պահպանման ծառայություններ մատուցող բժշկական հաստատության կողմից, որտեղ շահառուն սահմանված կարգով գրանցված է և որտեղ իրականացվել է անձի բժշկական հետազոտությունը»: Առաջարկում եմ նաև նույն կետի 3-րդ ենթակետում «կից ներկայացվող» բառերից հետո հանել «և» շաղկապը: | Ընդունվել է։Նախագծով հաստատվող հավելվածի 10-րդ կետի 2-րդ և 3-րդ ենթակետերը խմբագրվել են։ |
| Միաժամանակ, առաջարկում եմ Նախագծի 2-րդ կետի 8-րդ ենթակետում և Նախագծով հաստատվող հավելվածի 35-րդ կետում կիրառվող «հաշմանդամ անձ» հասկացությունը համապատասխանեցնել «Հաշմանդամություն ունեցող անձանց իրավունքների մասին» օրենքում կիրառվող ձևակերպմանը` փոխարինելով «հաշմանդամություն ունեցող անձ» հասկացությամբ։ | Ընդունվել է։Նախագծի 2-րդ կետի 8-րդ (լրամշակված նախագծի 7-րդ) ենթակետը և Նախագծով հաստատվող հավելվածի 35-րդ կետը խմբագրվել են։ «Հաշմանդամություն ունեցող անձանց իրավունքների մասին» օրենքի դրույթներին ամբողջությամբ (ֆունկցիոնալության մասով) անդրադարձ կկատարվի «Պետական կենսաթոշակների մասին» օրենքում փոփխություններ կատարելուց հետո (նախագիծը գտնվում է Ազգային ժողովում)։ |
| Առաջարկում եմ Նախագծով հաստատվող հավելվածի գլուխները համարակալել արաբական թվանշաններով` հիմք ընդունելով «Նորմատիվ իրավական ակտերի մասին» օրենքի 14-րդ հոդվածի 10-րդ մասը:  | Ընդունվել է։Նախագծով հաստատվող հավելվածի գլուխները վերահամարակալվել են։ |
| Նախագծով հաստատվող հավելվածի 30-րդ կետով նախատեսված կարգավորումն արդեն իսկ առկա է «Պետական կենսաթոշակների մասին» օրենքի 9-րդ հոդվածի շրջանակներում, ուստի առաջարկում եմ վերանայել նշված կետի անհրաժեշտությունը: | Չի ընդունվել։Դիտարկումը իրավացի է, սակայն քանի որ Նախագծով հաստատվող հավելվածի 30-րդ կետը վերաբերում է «հայկական կենսաթոշակին», նպատակահարմար է հստակեցնել իրավունք տվող ստաժում հաշվառվող ժամանակահատվածները։ |
| **5. Ազգային անվտանգության ծառայություն**  | **23.08.2022 թ.****N 11/917** |
| «Հայաuտանի Հանրապետության կառավարության 2011 թվականի մայիսի 5-ի N 665-ն որոշման մեջ լրացումներ և փոփոխություններ կատարելու մասին Կառավարության որոշման նախագծի վերաբերյալ առաջարկություններ չկան։ | Ընդունվել է ի գիտություն: |
| **6.Պաշտպանության նախարարություն** | **25.08.2022թ.** **N ՊՆ/01/4075-2022** |
| 2022 թվականի օգոստոսի 5-ի Ձեր N ՄՆ/ԱԳ-1/20354-22 գրության առնչությամբ հայտնում եմ, որ «Հայաստանի Հանրապետության կառավարության 2011 թվականի մայիսի 5-ի N 665-Ն որոշման մեջ լրացումներ և փոփոխություններ կատարելու մասին» Կառավարության որոշման նախագծի քննարկման արդյունքներով առաջարկում ենք նախագծի 2-րդ կետի 8-րդ ենթակետում հստակեցնել հավելվածի 45-րդ կետի այն ենթակետը, որում կատարվում է լրացումը: | Ընդունվել է:նախագծի 2-րդ կետի 8-րդ (լրամշակված նախագծի 7-րդ) ենթակետը խմբագրվել է։ |
| **7. Ֆինանսների նախարարություն** | **26.08.2022թ.** **N 01/8-3/15094-2022** |
| Ուսումնասիրելով Ձեր 05.08.2022թ. N ՄՆ/ԱԳ-1/20354-2022 գրությամբ ներկայացված «Հայաստանի Հանրապետության կառավարության 2011 թվականի մայիսի 5-ի N 665-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագիծը (Այսուհետ՝ Նախագիծ), որով նախատեսվում է սահմանել «Եվրասիական տնտեսական միության անդամ պետությունների աշխատողների կենսաթոշակային ապահովության մասին» համաձայնագրին համապատասխան՝ կենսաթոշակ նշանակելու համար դիմելու, կենսաթոշակ նշանակելու (վերահաշվարկելու), կենսաթոշակի տեսակը փոխելու, կենսաթոշակ վճարելու և կենսաթոշակի գործ (փաստաթղթեր) վարելու կարգը, աշխատանքային կենսաթոշակի իրավունք տվող ստաժը հաշվարկելու կանոնները, կենսաթոշակի վճարման առանձնահատկությունները, հայտնում ենք, որ Նախագծի նման տեսքով քննարկումը ներկա փուլում գտնում ենք ոչ նպատակահարմար և դրան հնարավոր ենք համարում անդրադառնալ Նախագծին կից ներկայացված հիմնավորման մեջ նշված կենսաթոշակային համակարգի տվյալների շտեմարանի ձևավորման նպատակով ՀՀ 2023 թվականի պետական բյուջեից ակնկալվող լրացուցիչ հատկացումների վերաբերյալ վերլուծության և համապատասխան ֆինանսական գնահատականի առկայության պարագայում: | Ընդունվել է ի գիտություն։ |
| **8. Արդարադատության նախարարություն** | **20.09.2022թ.** **N /27.2/41402-2022** |
| Ի պատասխան Ձեր՝ 2022 թվականի օգոստոսի 29-ի թիվ ՄՆ/ԱԳ-1/22390-2022 գրության՝ հայտնում ենք, որ «Հայաuտանի Հանրապետության կառավարության 2011 թվականի մայիսի 5-ի N 665-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության նախագծի վերաբերյալ Հայաստանի Հանրապետության արդարադատության նախարարության պետական փորձագիտական եզրակացության տրամադրման ժամկետը երկարաձգվում է 10 աշխատանքային օրով՝ հաշվի առնելով ներկայացված նախագծի լրացուցիչ ուսումնասիրության, քննարկումների և համաձայնեցումների անհրաժեշտությունը և նկատի ունենալով «Նորմատիվ իրավական ակտերի մասին» օրենքի 6-րդ հոդվածի 6-րդ մասի դրույթները: | Ընդունվել է ի գիտություն։ |
| **9. Արդարադատության նախարարություն** | **05.10. 2022թ.** **N /27.2/43727-2022** |
| Ի պատասխան Ձեր՝ 2022 թվականի օգոստոսի 29-ի թիվ ՄՆ/ԱԳ-1/22390-2022 գրության և լրումն մեր 2022 թվականի սեպտեմբերի 19-ի թիվ /27.2/41402-2022 գրության՝ կից ներկայացնում ենք «Հայաuտանի Հանրապետության կառավարության 2011 թվականի մայիսի 5-ի N 665-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության նախագծի վերաբերյալ Հայաստանի Հանրապետության արդարադատության նախարարության պետական փորձագիտական եզրակացությունը: |  |
| ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ«Հայաuտանի Հանրապետության կառավարության 2011 թվականի մայիսի 5-ի N 665-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ1. «Հայաuտանի Հանրապետության կառավարության 2011 թվականի մայիսի 5-ի N 665-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանից անհրաժեշտ է հանել «և 2019 թվականի դեկտեմբերի 20-ի «Եվրասիական տնտեսական միության անդամ պետությունների աշխատողների կենսաթոշակային ապահովության մասին» համաձայնագրի» բառերը և դրանք նախատեսել առանձին կետի տեսքով որպես լրացում՝ ՀայաuտանիՀանրապետության կառավարության 2011 թվականի մայիսի 5-ի N 665-Ն որոշմաննախաբանում: | Ընդունվել է։Նախագծի 1-ին կետը խմբագրվել է։ |
| 2. Նախագծի կետերի համարակալումն անհրաժեշտ է վերանայել, մասնավորապես՝ 2-րդ կետն անհրաժեշտ է նախատեսել որպես 1-ին կետի 1-ին ենթակետ: | Ընդունվել է։՝նախագծի 2-րդ կետը նախատեսվել է որպես 1-ին կետի 1-ին ենթակետ, իսկ դրանից հետո կետերը վերահամարակալվել են։ |
| 3. Նախագծի 3-րդ կետի 3-րդ ենթակետի «01» թվից առաջ անհրաժեշտ է լրացնել «14.6)» թիվը, իսկ «01.01.» թվերն անհրաժեշտ է հանել, քանի որ արդեն իսկ նշված է «հունվարի 1-ից» բառերը: | Ընդունվել է։Նախագծի 3-րդ (լրամաշկված նախագծի 2-րդ) կետի 3-րդ ենթակետում համապատասխան փոփոխությունը կատարվել է։ |
| 4. Նախագծի 3-րդ կետի 7-րդ ենթակետի համաձայն՝ *մինչև 2022 թվականի հունիսի 1-ը նշանակված՝ կերակրողին կորցնելու դեպքում զինվորական կենսաթոշակի չափը 20 տարուց ավելի զինվորական ծառայության ստաժի դեպքում վերահաշվարկվում է ըստ կենսաթոշակի գործում առկա փաստաթղթերով հաշվարկված ստաժի՝ հաշվի առնելով օրենքի 22-րդ հոդվածի դրույթները: Եթե վերահաշվարկված կենսաթոշակի չափը ցածր է կենսաթոշակի նախկին չափից, ապա կենսաթոշակը վճարվում է նախկին չափով:* Այս առումով հարկ է նշել, որ Նախագծին կից ներկայացված հիմնավորման մեջ բացակայում են վերոնշյալ կարգավորմանը վերաբերող դրույթները, ուստի դրանց բացակայության պայմաններում հնարավոր չէ գնահատել Նախագծի հիշյալ կետով նախատեսվող կարգավորման նախատեսման նպատակահարմարությունը: Վերոգրյալը հաշվի առնելով Նախագծի հիմնավորումն անհրաժեշտ է լրամշակել: | Ընդունվել է։Քանի որ Օրենքի 22-րդ և 23-րդ հոդվածների կիրառմամբ արդնե իսկ կատարել է խնդրո առարկա վերահաշվարկը, դրույթը հանվել է նախագծից, իսկ դրանից ենթակետերի համարակալումը փոխվել է։  |
| 5. Նախագծի 3-րդ կետի 10-րդ ենթակետի համաձայն՝ *կենսաթոշակ ստանալու իրավունքը դադարեցվում է նաև Հայաստանի Հանրապետության օրենսդրությամբ սահմանված կարգով ստացված` կենսաթոշակ ստանալու իրավունքը դադարեցնելու համար հիմք հանդիսացող հանգամանքներին վերաբերող տեղեկատվության հիման վրա, ինչպես նաև այն դեպքում, երբ անձը զինվորական կենսաթոշակի նշանակվելուց հետո անցել է զինվորական ծառայության, նշանակվել է քրեակատարողական ծառայողի, դատական ակտերի հարկադիր կատարողի, դատախազի,* ***քննչական կոմիտեում ինքնավար պաշտոնի, հակակոռուպցիոն կոմիտեում ինքնավար պաշտոնի, պետական եկամուտների կոմիտեի քննչական մարմնում ինքնավար պաշտոնի*** *կամ դատավորի պաշտոնի:* Այս առումով հարկ է նշել, որ Նախագծով նախատեսված կարգավորման արդյունքում հակասություն է առաջանում ՀայաuտանիՀանրապետության կառավարության 2011 թվականի մայիսի 5-ի N 665-Ն որոշման 1-ին հավելվածի 47-րդ կետի և «Պետական կենսաթոշակների մասին» օրենքի 41-րդ հոդվածի 1-ին մասի 5-րդ կետի միջև, ուստի անհրաժեշտ է վերոնշյալ հակասությունները վերացնել: | Ընդունվել է։Նախագծի 3-րդ կետի 10-րդ (լրամշակված նախագծի 2-րդ կետի 9-րդ) ենթակետը խմբագրվել է։ |
| 6. Նախագծի 8-րդ կետի «հրապարակման» բառից առաջ անհրաժեշտ է լրացնել «պաշտոնական» բառը՝ նկատի ունենալով «Նորմատիվ իրավական ակտերի մասին» օրենքի 23-րդ հոդվածի 1-ին մասի դրույթները: | Ընդունվել է։Նախագծի 8-րդ (լրամշակված նախագծի 7‑րդ) կետում «հրապարակման» բառից առաջ լրացնվել է «պաշտոնական» բառը։ |
| 7. Նախագծի 6-րդ կետով լրացվող հավելվածի (այսուհետ՝ Հավելված) վերևի աջ անկյան՝ **«Հավելված** **«Հավելված N 17****ՀՀ կառավարության 2022 թվականի -----** **N -Ն որոշման»****բառերն անհրաժեշտ է փոխարինել`** **«Հավելված** **ՀՀ կառավարության 2022 թվականի -----** **N -Ն որոշման****«Հավելված N 17****ՀՀ կառավարության 2011 թվականի մայիսի 5-ի** **N 665-Ն որոշման»»****բառերով:** | Ընդունվել է։Նախագծի 6-րդ (լրամշակված նախագծի 5‑րդ) կետով լրացվող հավելվածում համապատասխան փոփոխությունը կատարվել է։ |
| 8. Հավելվածի 10-րդ կետի համաձայն ֆորմուլյարները լրացվում են ***ռուսերեն***: Այս անհրաժեշտ է նկատի ունենալ «Վարչարարության հիմունքների և վարչական վարույթի մասին» օրենքի 27-րդ հոդվածի դրույթները՝ համաձայն որոնց ***վարչական վարույթն իրականացվում, և վարչական ակտն ընդունվում է հայերենով***, ուստի ֆորմուլյարների ռուսերեն լեզվովլրացնելը խնդրահարույց է վերոնշյալ կարգավորումների տեսանկյունից: | Ընդունվել է ի գիտություն։Հավելվածի 10-րդ կետի կարգավորումը բխում է Եվրասիական տնտեսական հանձնաժողովի խորհրդի 2020 թվականի դեկտեմբերի 23-ի «Եվրասիական տնտեսական միության անդամ պետությունների լիազորված մարմինների, իրավասու մարմինների և Եվրասիական տնտեսական հանձնաժողովի միջև «Եվրասիական տնտեսական միության անդամ պետությունների աշխատավորների կենսաթոշակային ապահովության մասին» 2019 թվականի դեկտեմբերի 20-ի համաձայնագրի նորմերի կիրառման հարցերով փոխգործակցության կարգի մասին որոշման հավելվածի 5-րդ կետի համաձայն՝ «Заполнение формуляров осуществляется на русском языке.»։ |
| 9. Հավելվածի 31-րդ և 34-րդ կետերում կիրառվում է «անձին հաշմանդամ ճանաչելու մասին» ձևակերպումը, մինչդեռ Հավելվածի 35-րդ կետում կիրառվում է «հաշմանդամություն ունեցող անձ ճանաչելու մասին» ձևակերպումը: Այս առումով Հավելվածի հիշյալ կետերում կիրառվող ձևակերպումներն անհրաժեշտ է համապատասխանեցնել միմյանց, ինչպես նաև նկատի ունենալով «Հաշմանդամություն ունեցող անձանց իրավունքների մասին» օրենքի դրույթները:  | Ընդունվել է։Հավելվածի 31-րդ հոդվածը խմբագրվել է։ «Հաշմանդամություն ունեցող անձանց իրավունքների մասին» օրենքի դրույթներին ամբողջությամբ (ֆունկցիոնալության մասով) անդրադարձ կկատարվի «Պետական կենսաթոշակների մասին» օրենքում փոփոխություններ կատարելուց հետո (նախագիծը գտնվում է Ազգային ժողովում)։ |
| **10. ՀՀ բարձր տեխնոլոգիական արդյունաբերության նախարարություն** | **21.12.2022թ.** **թիվ 01/17․2/10777-2022** |
| Ի պատասխան Ձեր` 2022 թվականի դեկտեմբերի 12-ի թիվ ՆՄ/ԱԳ-1-4/31249-2022 գրության, հայտնում ենք, որ «Հայաստանի Հանրապետության կառավարության 2011 թվականի մայիսի 5-ի N 665-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ Հայաստանի Հանրապետության բարձր տեխնոլոգիական արդյունաբերության նախարարությունն առաջարկություններ և դիտողություններ չունի։ | Ընդունվել է ի գիտություն |
| **11.** **«ԷԿԵՆԳ» ՓԲԸ** | **22.12.2022թ.****թիվ 2932/ 2909** |
| Ի պատասխան 12․12․2022թ. «ԷԿԵՆԳ» ՓԲԸ հասցեագրված գրության` «Հայաստանի Հանրապետության կառավարության 2011 թվականի մայիսի 5-ի N 665-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ, հայտնում ենք, որ Նախագծով սահմանված գործընթացների շրջանակներում պետական տվյալների շտեմարաններին հասանելիությունը և տվյալների փոխանցումը անհրաժեշտ է իրականացնել ՀՀ կառավարության փոխգործելիության հարթակի միջոցով՝ ՀՀ կառավարության 2019 թվականի դեկտեմբերի 19-ի N 1849-Ն և 01 օգոստոսի 2015 թվականի N 1093-Ն որոշումներին համապատասխան։ | Ընդունվել է ի գիտություն։ |
| **12. Վարչապետի աշխատակազմի սոցիալական հարցերի վարչություն** | 13.12.2022թ.թիվ 02/11.4/41119-2022 |
| 1. Նախագծի 1-ին կետի 2-րդ ենթակետով նախատեսվում է, որ 2023 թվականի **հունվարի 1-ից** հարկադիր կատարողների զինվորական կենսաթոշակները ևս վճարվելու է Միասնական սոցիալական ծառայության (այսուհետև՝ Ծառայություն) կողմից՝ իր տարածքային ստորաբաժանումների միջոցով, իսկ 1-ին կետի 4-րդ ենթակետով լրացվող 2.2-րդ կետում արդարադատության նախարարին հանձնարարվում է մինչև 2023 թվականի **հունվարի 20-ը** Ծառայությանը փոխանցել վերջիններիս կենսաթոշակի գործերը: Առաջարկում ենք ևս մեկ անգամ քննարկել սահմանված ժամկետները՝ գործընթացի իրականացման ժամանակ հնարավոր խոչընդոտներից խուսափելու նպատակով:
 | Ընդունվել է ի գիտություն։Հարկադիր ծառայության համակարգի կենսաթոշակառուների կենսաթոշակի էլեկտրոնային գործերն արդեն իսկ առկա է և ըստ էության խնդիրը պետական կենսաթոշակային տվյալների շտեմարանում տեխնիկական լուծումներում է, որը հնարավոր է իրականացնել սեղմ ժամկետում։ Կենսաթոշակի թղթային գործերի փոխանցելու համար նախատեսված 20-օրյա ժամկետը իրատեսական է։ |
| 1. Նախագծի 1-ին կետի 4-րդ ենթակետով լրացվող 2.3-րդ կետում աշխատանքի և սոցիալական հարցերի նախարարին հանձնարարվում է մինչև 2024 թվականի հունվարի 1-ը ապահովել «Եվրասիական տնտեսական միության անդամ պետությունների աշխատողների կենսաթոշակային ապահովության մասին» համաձայնագրին (այսուհետև՝ Համաձայնագիր) համապատասխան՝ անձանց կենսաթոշակի իրավունքի իրացման տեխնիկական ապահովումը՝ միջազգային պայմանագրերի կենսաթոշակային համակարգի տվյալների ԵՏՄ կենսաթոշակների շտեմարանի ստեղծումն ու գործարկումը, որի վերաբերյալ առաջարկում ենք.
	1. հիմք ընդունելով Կառավարության 19.12.2019թ. **«Էլեկտրոնային տեղեկատվական համակարգի միջոցով անձնական տվյալների փոխանցման կարգը հաստատելու և Կառավարության 2017 թվականի փետրվարի 16-ի N 192-Ն որոշումն ուժը կորցրած ճանաչելու մասին» N** 1849-Ն որոշումը՝ նախագիծը համաձայնեցնել բարձր տեխնոլոգիական արդյունաբերության նախարարության և «Էլեկտրոնային կառավարման ենթակառուցվածքների ներդրման գրասենյակ» ՓԲԸ-ի հետ.
 | Ընդունվել է։Նախագիծը Աշխատանքի և սոցիալական հարցերի նախարարության 12.12.2022թ. թիվ ՆՄ/ԱԳ-1-4/31249-2022 գրությամբ ուղարկվել է կարծիքի։ |
| 2) ներկայացնել լրացուցիչ տեղեկատվություն, թե ինչ միջոցների հաշվին պետք է իրականացվի համակարգի ներդրումը, եթե 2023 թվականի պետական բյուջեում միջոցներ չեն նախատեսվել. | Ընդունվել է ի գիտություն։Գնանշման գործընթացի իրականացումից հետո, երբ հնարավոր կլինի գնահատել պահանջվող միջոցները, կքննարկվի սոցիալական ոլորտից կամ Կառավարության պահուստային ֆոնդից միջոցներ հատկացնելու հարցը։ Այս մասին նշվել է նախագծի հիմնավորման մեջ։ |
| 3) նշված դիտարկումները վերաբերում են նաև նախագծի 5-րդ կետով լրացվող հավելվածին (այսուհետև՝ Հավելված): | Ընդունվել է ի գիտություն։Եվրասիական տնտեսական հանձնաժողովի կոլեգիայի 2015 թվականի ապրիլի 14-ի N 29 որոշմամբ հաստատված՝ միության ընդհանուր գործընթացների ցանկի 77-րդ և 78-րդ կետերով նախատեսված գործընթացների (համապատասխանաբար, «Обеспечение обмена между компетентными органами государств – членов Евразийского экономического союза электронными документами и (или) сведениями, необходимыми для установления и выплаты пенсий трудящимся (членам их семей)» և «Обеспечение обмена электронными документами и (или) сведениями между компетентными органами государств – членов Евразийского экономического союза в целях выплаты пенсий трудящимся (членам их семей)») տեխնիկական փաստաթղթերը Եվրասիական տնտեսական հանձնաժողովի կողմից հաստատվելուց հետո (նախատեսվում է 2023 թ 1-ին եռամսյակում) կիրականացվի գնանշման գործընթաց, որի արդյունքներով հնարավոր կլինի գնահատել պահանջվող միջոցները, կքննարկվի սոցիալական ոլորտից կամ Կառավարության պահուստային ֆոնդից միջոցներ հատկացնելու հարցը։ Այս մասին նշվել է նախագծի հիմնավորման մեջ։ |
| 3. Նախագծի 2-րդ կետի 9-րդ ենթակետն անհրաժեշտ է համապատասխանեցնել «Պետական կենսաթոշակների մասին» օրենքի 41-րդ հոդվածի 1-ին մասի 5-րդ կետին: | Ընդունվել է ի գիտություն։Նախագծում հաշվի է առնվել 09.12.2020 ՀՕ-494-Ն օրենքի (ուժի մեջ է մտել 09.01.2021) կարգավորումները, որոնցով «Հայաստանի Հանրապետության քննչական կոմիտեի մասին» «քննչական կոմիտեի ծառայող» բառերը համապատասխան հոլովաձևերով փոխարինվել են «քննչական կոմիտեում ինքնավար պաշտոն զբաղեցնող անձ» բառերով։ |
| 4. Նախագծի 4-րդ կետի 1-ին ենթակետում պարզաբանման կարիք ունի, թե ինչ է իրենից ներկայացնում աշխատանքային գրքույկի քաղվածքի նոտարական կարգով հաստատված տարբերակը: | Ընդունվել է։Նախագծի 4-րդ կետի 1-ին ենթակետում կատարվել է խմբագրական փոփոխություն։ |
| 5. Հավելվածի 49-րդ կետն անհրաժեշտ է համապատասխանեցնել Համաձայնագրի 10-րդ հոդվածի 6-րդ կետին: | Ընդունվել է ի գիտությունՀավելվածի 49-րդ կետով առաջարկվում է նախատեսել, որ այլ պետության կողմից վճարվող կենսաթոշակներից հօգուտ ՀՀ կկատարվեն այն դեպքում, երբ ՀՀ օրենսդրությամբ հնարավոր չէ կատարել ավել վճարված կենսաթոշակի գումարը, ինչն ամրագրված է Համաձայնագրի խնդրո առարկա դրույթում։ Այս դեպքում հարկ է նկատի ունենալ, որ իրավասու մարմինների միջև հարաբերությունները կարգավորվում են նաև Եվրասիական տնտեսական հանձնաժողովի խորհրդի 2020 թվականի դեկտեմբերի 23-ի «Եվրասիական տնտեսական միության անդամ պետությունների լիազորված մարմինների, իրավասու մարմինների և Եվրասիական տնտեսական հանձնաժողովի միջև «Եվրասիական տնտեսական միության անդամ պետությունների աշխատավորների կենսաթոշակային ապահովության մասին» 2019 թվականի դեկտեմբերի 20-ի համաձայնագրի նորմերի կիրառման հարցերով փոխգործակցության կարգի մասին N 122 որոշման հավելվածի 6-րդ բաժնով (28-31-րդ կետեր)։ |
| 6. Հավելվածի 68-րդ և 69-րդ կետերում անհրաժեշտ է հստակեցնել, որ կանխիկ եղանակով կենսաթոշակը կարող է վճարվել «Պետական կենսաթոշակների մասին» օրենքի 35-րդ հոդվածով սահմանված դեպքերում: | Առաջարկն ընդունվել է։Հավելվածի 67-րդ կետը «կարգով» բառից հետո լրացվել է «, այդ թվում՝ կանխիկ կամ անկանխիկ եղանակով (հաշվի առնելով Օրենքի 35-րդ հոդվածի 1-ին մասը)» բառերով, իսկ 68-րդ կետը «եղանակով» բառից հետո լրացվել է «(հաշվի առնելով Օրենքի 35-րդ հոդվածի 1-ին մասը)» բառերով՝ ապահովելով առաջարկի բովանդակային իրացումը նախագծում։ |
| 7. Համաձայնագրի համաձայն՝ անձին հաշմանդամության կենսաթոշակ նշանակելու նպատակով բժշկական զննությունն իրականացվում է նրա բնակության վայրում (որտեղ փաստացի բնակվում է), իսկ հաշմանդամության խումբն ու ժամկետները սահմանվում են (այդ թվում՝ հեռակա կարգով) բնակության պետությունում (որտեղ անձը հաշվառված է): Այս ենթատեքստում ամբողջությամբ վերանայման կարիք ունի նախագիծը (գաղափարախոսությունից մինչև տերմիններ), այդ թվում՝ Համաձայնագրի համապատասխան դրույթները՝ հաշվի առնելով հաշմանդամության ոլորտում իրականացվող բարեփոխումները, որի առանցքն այն է, որ անձի հաշմանդմաություն ունենալը որոշվելու է ոչ միայն ըստ անձի հիվանդության, այլև ըստ ֆունկցիոնալության: | Ընդուվել է։Նախագիծը մշակվել է, հաշվի առնելով, որ հաշմանդամության ոլորտում իրականացվող բարեփոխումները մասնակիորեն ուժի մեջ են մտնում 01.02.2023 թվականին։ Բացի դրանից, նախագիծը պետք է համապատասխանի «Եվրասիական տնտեսական միության անդամ պետությունների աշխատավորների կենսաթոշակային ապահովության մասին» 2019 թվականի դեկտեմբերի 20-ի համաձայնագրի նորմերին։Այս դեպքում պետք է հաշվի առնել, որ Սահմանադրության 5-րդ հոդվածի համաձայն՝ Հայաստանի Հանրապետության վավերացրած միջազգային պայմանագրերի և օրենքների նորմերի միջև հակասության դեպքում կիրառվում են միջազգային պայմանագրերի նորմերը:Միաժամանակ տեղեկացնում եմ, որ ներկայումս ՀՀ օրենսդրության և Համաձայնագրի դրույթների համապատասխանեցման հարցը բարձրացվել է ԵՏՄ անդամ պետությունների կենսաթոշակային ապահովության մարմինների ներկայացուցիչների քննարկման հարթակում (կայացել է 2022 հոկտեմբերի 5-6-ը)։ Խնդիրը լուծումները ներկայումս մասնագիտական քննարկման փուլում են և դրան անդրադարձ կկատարվի առաջիկայում։ |
| 8. Օրենսդրական տեխնիկայի կանոններն անհրաժեշտ է համապատասխանեցնել «Նորմատիվ իրավական ակտերի մասին» օրենքով սահմանված պահանջներին: | Ընդուվել է։Համապատասխանեցվել է։ |